שאלתם ראובן נפטר לבית עולמו ונתן כל נכסי עזבון מורישו לשמעון מקרקעי ומטלטלי. ובכלל מתנה זו היה שדה ידוע מאבותיו. ואחר מתנה זו נתנה רחל אלמנת ראובן אותו שדה ללוי ושלא נשבעה שבועת אלמנה וב"ד לא עשו גוביינא. אח"כ עשה לוי שטר הודאה לרחל בקנין וכך כתוב בו מחמת שאני מודה הודאה גמורה שאותו שדה שהוא בשדה פ' שמצרניו פ' ופ' היה של ראובן הנז' ואחרי מותו נתנתו לי רחל אלמנתו. והריני מודה בפניכם שע"מ כן וכן נתנתו לי רחל אלמנתו והריני מודה שמכח המתנה בלבד ירדתי תוך שדה הנז' וקנינו מלוי לרחל ולוי מחזיק בשדה ולא עלו לו עדיין שני חזקה, הודיעני שטר הודאה זה אם הוא עדות לראובן ששדה זה היה של ראובן ואם יצטרך שמעון להביא ראיה אחרת ואם יצטרך שמעון לעשות מחאה תוך שלש שנים אם לאו.